runetrust/blame-folketinget-dk huggingface dataset:
Jakob Axel Nielsen (KF), 2006-11-14:
Jeg forstår, hr. Ole Sohn mener, at der skal laves meget store arbejdsmiljøindsatser for at undgå, at der sker nedslidning på arbejdsmarkedet.
Jeg ved, at det også er noget, der optager hr. Ole Sohn meget; han har været fagforeningsformand og sådan noget.
Men er det ikke lige nøjagtigt det, vi gør, når vi afsætter 3 mia. kr. til det?
Jytte Wittrock (S), 2006-11-14:
Det er et spørgsmål til en helt anden sag.
Der hersker en vis usikkerhed i lokalområdet om, hvordan og hvorledes det står til.
Er det sådan, at justitsministeren kunne sige noget om, hvordan status er, og hvis der er nogen specielle problemer, er det så noget, der kan oplyses på nuværende tidspunkt?
Lene Espersen (KF), 2006-11-14:
Nej, det, jeg kan sige til fru Jytte Wittrock, er sådan set, at den politiske beslutning er taget.
Regeringen og Dansk Folkeparti har aftalt med hinanden, at der skal bygges et nyt fængsel i Østdanmark, og der har jo været en lang fase med henblik på at undersøge, hvilke arealer der ville være de bedst tænkelige til at kunne oprette fængslet.
Som det er fru Jytte Wittrock bekendt, er det nordlige Falster det område, som Kriminalforsorgen har peget på vil være det bedste, og hvor vi også forventer at fængslet skal være.
Men vi er ikke nået særlig langt i selve projekteringsfasen, og det beror simpelt hen på, at det en gang imellem tager noget tid, når man har at gøre med lodsejere, jordforhold og andet, at få et fuldstændigt overblik over, hvor det præcis er, vi ønsker at fængslet skal etableres.
Men jeg tror, at Kriminalforsorgen inden for ganske kort tid – sådan har jeg i hvert fald forstået det – vil vende tilbage til regeringen med et bud på, hvordan vi så kommer videre, og jeg håber da bestemt på, at vi kan fastholde den tidsplan, der er lagt, så fængslet kommer til at stå klar til den tid, der blev berammet, da vi lavede flerårsaftalen for Kriminalforsorgen for et par år siden.
Jytte Wittrock (S), 2006-11-14:
Skal jeg forstå det sådan, at der p.t. ikke er nogen ændringer i planen: Fængslet formodes at blive placeret der, hvor man oprindelig regnede med det – med de der marginaler sådan rent fysisk – og at der heller ikke bliver nogen forsinkelse tidsmæssigt?
Sådan synes jeg jeg hørte det, og det ville i hvert fald være rart for området, for man er selvfølgelig lokalt interesseret i, at man også får den udvikling, et sådant initiativ vil give området.
Lene Espersen (KF), 2006-11-14:
Jeg vil sige, at jeg i hvert fald ikke har hørt andet.
Altså, jeg har en forventning til, at man vil gøre alt, hvad man overhovedet kan for at blive færdig til tiden – jeg kan selvfølgelig ikke hekse, og der kan komme problemer undervejs, der gør, at byggeriet kan blive forsinket – jeg har ikke hørt noget på nuværende tidspunkt, ud over at man havde behov for lidt mere tid til at sikre sig, hvor det præcis er, at fængslet skal bygges.
Men det skal bygges i det område, hvor det er blevet besluttet.
Så det kan jeg berolige fru Jytte Wittrock med og så sige, at det nye fængsel, der nu er blevet åbnet i Østjylland, jo er et utrolig godt eksempel på, hvor dygtig man har været i Kriminalforsorgen, ikke kun til at holde sig inden for budgetterne, men faktisk også, måske med nogle få måneders forsinkelse, at få gjort anlægsarbejdet færdigt til tiden og få fængslet i gang.
Så jeg er fuld af fortrøstning med hensyn til, at man vil gøre alt, hvad man kan.
Jeg håber bestemt på – hvis ellers man kan få håndværkere til at møde op og gøre arbejdet og alt det andet – at vi overholder tidsplanen, og jeg har ikke hørt andet.
Jytte Wittrock (S), 2006-11-14:
Så vil jeg bare sige, at jeg i hvert fald p.t. er tilfreds.
Jeg vil bringe de meddelelser videre til lokalområdet, og så må vi vende tilbage, hvis der sker mere.
Lene Espersen (KF), 2006-11-14:
Jeg er da glad for, at vi har kunnet finde hinanden i den her lille sag.
Det er jo også en god måde at bruge tirsdagens spørgetime på, altså at vi lige finder ud af, at der er nogle, der er interesseret i, at projektet skrider frem, som det skal.
Det kan jo så give mig anledning til at gå tilbage og få en opdatering på, hvor langt vi så er nået med det.
Hermed sluttede spørgsmålet.
Spm. nr. US 27
Jens Christian Lund (V), 2006-11-14:
Jeg vil godt starte med at sige, at jeg også er glad for, at vi har tirsdagens spørgetime til at få afklaret nogle ting, som borgerne gerne vil vide noget om.
Rygterne vil vide, at Rigspolitichefen har opsagt den indtil 1. oktober 2006 gældende arbejdstidsaftale for polititjenestemænd.
Jeg vil gerne bede ministeren bekræfte, om det er korrekt.
Hvis det er korrekt, hvorfor har man opsagt den aftale?
Og som det sidste: Er det i overensstemmelse med ministerens intentioner på det område, at aftalen er blevet opsagt?
Lene Espersen (KF), 2006-11-14:
Jeg vil sige til hr. Jens Christian Lund, at jeg simpelt hen ikke er i stand til at besvare spørgsmålene; jeg har ikke nogen oplysninger om det.
Jeg bliver ikke oplyst om alt, hvad Rigspolitichefen gør, og i den her sag har jeg simpelt hen ikke tilstrækkeligt med oplysninger for at kunne svare på spørgsmålet.
Jens Christian Lund (V), 2006-11-14:
Jeg vil meget gerne anerkende, at ministeren siger, at ministeren ikke ved det.
Det synes jeg er helt fair, selv ministre kan jo ikke vide alting.
Men må jeg stille sådan et rent akademisk spørgsmål til ministeren: Synes ministeren ikke, at det er vigtigt, at vi på dette meget vitale område har en arbejdstidsaftale, der er gældende for dette område?
Og hvis det nu er rigtigt, som nogle siger, at der ikke er en aftale, vil ministeren så prøve diskret at gøre opmærksom på over for Rigspolitichefen, at det her ikke er så godt?
Lene Espersen (KF), 2006-11-14:
Jeg er simpelt hen ikke er bekendt med sagen.
Men jeg kan sige, at hele det danske politi jo arbejder meget, meget intensivt på at få klargjort politiet til den store politireform, som vi er i gang med at rulle ud.
Men det er klart, at næste gang, jeg mødes med Rigspolitichefen – og der er heldigvis ikke så lang tid til – vil jeg nævne det spørgsmål, der er blevet rejst over for mig i Folketingssalen, så jeg kan høre, hvad det er, der foregår.
Jens Christian Lund (V), 2006-11-14:
Jeg er stadig væk glad for ærligheden i ministerens svar, det er fint.
Så har jeg igen et rent akademisk spørgsmål, som vi godt kunne drøfte lidt.
Er ministeren enig med mig i, at hvis der ikke er en speciel arbejdstidsaftale for dette helt fantastisk vigtige område, som politiet er – her er der jo den nye reform osv., og så er det vigtigt – så må de ganske almindelige arbejdstidsregler for almindelige tjenestemænd gælde for politiet her fra en eller anden dato, det kunne f.eks. være fra den 1. januar 2007?
Er det en korrekt opfattelse, eller er det en ukorrekt opfattelse?
Lene Espersen (KF), 2006-11-14:
Man ved jo aldrig, om der er en eller anden fælde i det, man bliver spurgt om, når man bliver spurgt om ting hernede i Folketingssalen.
Og jeg vil sige, at jeg simpelt hen ikke kan gennemskue, hvad det er, hr. Jens Christian Lund spørger mig om.
Det er ikke et område, som jeg normalt beskæftiger mig med; overenskomster og alt det er faktisk ikke noget, jeg nogen sinde har beskæftiget mig med, så derfor føler jeg mig simpelt hen ikke i stand til at bevare det spørgsmål.
Men jeg vil sige til hr. Jens Christian Lund, at hvis han ønsker at få en lidt mere kompetent besvarelse af spørgsmålene, end jeg er i stand til at give hernede i dag, er hr. Jens Christian Lund meget velkommen til at stille et skriftligt spørgsmål, og så skal vi finde svar på det.
Jens Christian Lund (V), 2006-11-14:
Jeg, Jens Christian Lund, er kommet herind i Folketinget for at spørge på borgernes vegne, og jeg har jo spurgt om nogle ting, som jeg heller ikke ved noget om, og nu kan jeg se, at det ved ministeren heller ikke.
Selvfølgelig vil jeg nu gå op og skrive nogle spørgsmål til ministeren, men jeg vil da gerne sige til ministeren, at jeg personligt – hvis det, jeg hører ude hos græsrødderne, er rigtigt – mener, at det er et område, som ministeren nok burde interessere sig lidt for af hensyn til ministerens egen politireform, altså hvordan det går på hele området.
Det er kun et godt og venligt og positivt råd.
Lene Espersen (KF), 2006-11-14:
Jamen jeg takker meget for hr. Jens Christian Lunds venlighed, og så vil jeg se meget frem til at få de spørgsmål, så der kan blive en ordentlig og en dybtgående afklaring af de spørgsmål, som hr. Jens Christian Lund rejser her i Folketingssalen i dag.
Hermed sluttede spørgsmålet.
Spm. nr. US 28
Mogens Jensen (S), 2006-11-14:
Jeg er helt overbevist om, at ministeren kan give et svar på det spørgsmål, jeg har stillet, og jeg ved, at det er noget, ministeren har beskæftiget sig med.
Jeg må sige, at jeg nærmest er lidt over flov over at skulle stille spørgsmålet til ministeren, og jeg håber derfor, ministeren er parat til at give et klart svar her i dag.
Det drejer sig om tre ottesengsstuer på fængslet Kærshovedgård.
Folketingets Ombudsmand sagde allerede i 2002, at forholdene var klart utilfredsstillende, og de ansatte har klaget over, at forholdene giver anledning til megen uro og megen besværlighed med overhovedet at drive fængslet, i hvert fald afdelingen med de stuer.
Ministeren har selv været ovre at se på forholdene og har sagt, at de stuer skal nedlægges.
Nu er det et år siden, og ministeren sagde dengang, at nu skulle køerne til fængslerne lige afvikles.
Køerne er afviklet, og nu spørger jeg ministeren: Vil ministeren sørge for, at de ottesengsstuer bliver lukket ved udgangen af dette år?
Lene Espersen (KF), 2006-11-14:
Jeg vil sige til hr. Mogens Jensen, at jeg nok skal sørge for, at de bliver lukket, men at jeg ikke kan sætte noget tidspunkt på.
Af sikkerhedsmæssige årsager, af hensyn til de indsatte og af hensyn til alle er det ikke en god løsning.
Det er altså også stressende for medarbejderne i de øvrige fængsler.
Jeg vil sige til hr. Mogens Jensen, at det stadig er min hovedprioritet, at det bliver det første sted, vi lukker celler ned, men det kan altså ikke lade sig gøre, før belægningsprocenten er kommet længere ned.
Vi har lovet Kriminalforsorgens ansatte, at belægningsprocenten kommer ned og vedvarende vil være nede på omkring 92 pct., og det løfte har jeg tænkt mig at holde.
Jeg er sikker på, at jeg nok skal få indfriet hr. Mogens Jensens ønske, men jeg kan bare ikke sætte nogen dato på endnu.
Mogens Jensen (S), 2006-11-14:
Jeg må sige, at jeg synes, ministeren bør være flov over sit svar.
I 2002 tilkendegav Ombudsmanden, at forholdene var uacceptable.
Jeg rejste sagen i 2003 og har rettet et utal af henvendelser til ministeren, og hver gang har jeg fået det samme svar: Ja, dem skal vi altså have afviklet.
Men nu er der altså gået 3 år.
Ministeren sagde den 26. oktober 2005, altså for over 1 år siden, til Herning Folkeblad, at når ventekøen er afviklet, er Kærshovedgård første prioritet, og så skal de tre ottesengsstuer afvikles.
Ventekøen er afviklet, og kan vi så ikke få at vide af ministeren, hvornår ottesengsstuerne på Kærshovedgård bliver afviklet?
Lene Espersen (KF), 2006-11-14:
Jeg må sige til hr. Mogens Jensen, at der er meget, der tyder på, at hr. Mogens Jensens hjerte virkelig brænder for hans valgområde, og det er der jo ikke nogen der kan bebrejde hr. Mogens Jensen.
Men jeg må sige, at det ville være udtryk for en meget dårlig politik i Kriminalforsorgen, hvis man sagde: Nu lukker vi nogle stuer i Kærshovedgård, hvor der er for mange indsatte, og så skal de samme indsatte stuves ind i nogle rengøringslokaler og familieværelser og ligge i bunker et andet sted.
Så er problemet ikke længere på Kærshovedgård, men så er det bare flyttet over i et andet fængsel.
Det er desværre ikke gået så godt, som vi havde håbet her i Folketinget.
Hvis det var gået så godt, havde det været nemmere at afvikle Kærshovedgård, men nu er der taget nye initiativer, som forhåbentlig gerne skulle medvirke til, at også fodlænkeordningen bliver benyttet mere, for jeg synes, det er den løsning, der skal til, for at vi kan lukke de ottemandsstuer en gang for alle.
Mogens Jensen (S), 2006-11-14:
Nu nævner ministeren, at man må tage alle mulige lokaler i brug, men det har man også måttet på Kærshovedgård.
Ud over på ottesengsstuerne har man også haft folk liggende i kælderen, så det er jo helt klart utilfredsstillende forhold, Kærshovedgård har, og foreløbig har de ventet tre år på, at ministeren får løst problemet.
Jeg kan ikke forstå ministeren.
Betingelserne er opfyldt nu, ventekøen er væk, belægningsprocenten for landet generelt er 92, så hvorfor tøver ministeren?
Hvorfor kan ministeren ikke holde, hvad hun har lovet, og det, regeringen sådan set siger, at den vil, og sige klart til de indsatte og lokalområdet: Jeg står ved det løfte, jeg gav for et år siden, om, at nu skal der sættes en dato på, hvornår de utidssvarende fængselsforhold bliver lukket ned, så de ansatte og de indsatte kan få nogle ordentlige forhold?
Lene Espersen (KF), 2006-11-14:
Folk i Vestjylland kan roligt regne med, at når jeg siger noget, bliver det til noget, men som jeg har sagt til hr. Mogens Jensen, nytter det altså ikke noget, at man forsøger at løse et problem i Vestjylland ved at skabe store problemer i andre fængsler.
Jeg er stadig enig i, at disse ottemandsstuer skal nedlægges.
Men vi skal altså have en sikkerhed for, at belægningsprocenten også kommer ned andre steder, så der er ordentlige arbejdsvilkår, og en af de store udfordringer for Kriminalforsorgen er jo bl.a., at der er meget høje varetægtstal.
Der ligger først og fremmest et voldsomt pres på arresthusene, men det afspejler sig selvfølgelig efterfølgende i strafmassen.
Derfor vil jeg sige til hr. Mogens Jensen, at jeg har tænkt mig at holde fast i mit løfte, men at jeg sandelig også har tænkt mig at sikre, at alle fængsler her i landet har ordentlige arbejdsforhold.
Derfor vil jeg ikke løse problemet et sted, hvis det betyder, at problemerne bliver så meget desto større mange andre steder.
Mogens Jensen (S), 2006-11-14:
Jeg kan forstå på ministeren, at hun løber fra sit løfte til Kærshovedgård og til lokalområdet omkring Kærshovedgård.
Jeg citerer igen ministerens udtalelse til Herning Folkeblad den 26. oktober 2005, hvor ministeren siger, at når ventekøen er afviklet – der er altså ikke alle mulige andre forbehold – har Kærshovedgård første prioritet, og så skal de tre ottesengsstuer afvikles.
Ombudsmanden har udtalt, at ottesengsstuer er ganske uacceptable til afsoning, og de giver masser af problemer for de ansatte i fængslet.
Jeg synes ikke, ministeren kan være bekendt ikke at tilkendegive her i dag: Ja, jeg står ved mit løfte, og nu sætter vi en tidsfrist for, hvornår de stuer skal afvikles.
Jeg synes, det ville være passende, hvis ministeren kunne meddele os her i dag, at det selvfølgelig bliver ved udgangen af dette år.
Lene Espersen (KF), 2006-11-14:
Altså, jeg vil sige til det første, fru Anne Baastrup nærmest konkluderede, at det må stå for fru Anne Baastrups egen regning.
Jeg kan ikke stå her og redegøre for, hvor mange medarbejdere der er ved SKAT, det hører ind under en anden ministers ressort, men jeg vil bare gentage, at det er mit klare indtryk, at der rent faktisk er et rigtig godt samarbejde.
Vi lever i en verden, hvor der er åbne grænser, og hvor vi jo selvfølgelig skal gøre alt, hvad vi kan, for at myndighederne samarbejder med hinanden, men det er altså naivt at forestille sig, at det bare er meget, meget nemt at opdage alt, hvad der sker på tværs af grænserne.
Vi skal gøre alt, hvad vi kan for at følge sporene, også af dem, der forsøger at lave ulovlig import af fyrværkeri.
Med hensyn til spørgsmålet om forsvarets bombeeksperter er det simpelt hen ikke et spørgsmål, som jeg er klædt på til at svare på i dag, og det er jo en ærlig sag.
Hermed sluttede spørgsmålet.
Spm. nr. US 26
Jeg vil sige til hr. Mogens Jensen, at jeg står ved mit løfte, og at det da kunne være meget oplivende og meget opløftende, hvis Socialdemokratiet også stod fast på den politik, Socialdemokratiet har.
De gange, hvor der har været drøftelser i Kriminalforsorgen, har Socialdemokratiets politik været – ja, nu ved jeg sådan set ikke rigtig, hvad de mener om ventekøen, de har problematiseret den, men ikke selv betalt for at få den væk – at hovedprioriteten skulle være en belægningsprocent på 92.
Jeg beklager meget, hvis det ikke kom med i avisudtalelsen, men det har været den helt klare politik.
Jeg har også via aktstykker til Finansudvalget redegjort for, at det slet ikke kan komme på tale at gøre andet i Kriminalforsorgen, før belægningsprocenten er nede på 92.
Jeg er på ingen som helst måde løbet fra mine løfter.
Jeg prøver faktisk at tilfredsstille både fru Lissa Mathiasen og hr. Mogens Jensen, og jeg skal hilse og sige, at det kan være en lidt vanskelig opgave, når de trækker i hver sin retning.
Men det korte af det lange er, at ventekøen er væk, og at belægningsprocenten er ved at være rigtig godt nede, og jeg står ved den tilkendegivelse, jeg har givet om Kærshovedgård: Ottemandsstuerne skal væk, men vi skal først have styr på belægningsprocenten.
Hermed sluttede spørgsmålet.
Spm. nr. US 29
Anne Baastrup (SF), 2006-11-14:
Så havde jeg desværre ret i min frygt for, at det faktisk var besparelser hos SKAT, som betød, at der er blevet indført materiale, som SKAT ikke har nogen jordisk chance for at få fat i.
O.k., så håber vi bare, at der kan blive rettet op på det.
Er der et samarbejde der, eller skal det også til at oprettes?
Det lyder alt sammen meget godt, men nu ved vi jo, at SKAT – som tidligere hed Told og Skat – er blevet udsat for voldsomme, ekstreme besparelser.
Vil justitsministeren sige, at politiet altid får de fornødne oplysninger fra SKAT, så de ikke på noget tidspunkt står i en situation, hvor de ikke har fået oplysningerne?
Det synes jeg kunne være meget interessant at høre, om justitsministeren under ministeransvarslov, og hvad ved jeg, kunne sige, at hun ikke på noget tidspunkt har fået oplysninger om, at politiet mangler oplysninger fra SKAT.
Bjarne Laustsen (S), 2006-11-14:
Jeg håber, at justitsministeren i sidste uge så indslaget om svinetransporterne til Tarpholz i Tyskland, hvor det kom frem, at de danske transportører – det er både vognmænd og landmænd osv. – ikke mener, at man skal overholde de nationale bestemmelser, vi har i Danmark, længere end til grænsen.
Jeg er helt på det rene med, at justitsministeren sammen med store dele af det danske Folketing har arbejdet på, at der skal være nogle ordentlige regler, også når det drejer sig om dyretransporter, som en del af dyrevelfærden, og at vi ikke vil have, at der er nogen, der overtræder reglerne.
Så er spørgsmålet nu, om justitsministeren har sikret sig, at de danske vognmænd, der transporterer svin ud af landet, også følger reglerne syd for den dansk-tyske grænse, og ikke kun i Danmark.
Og i givet fald: Hvordan har ministeren sikret sig, at de overholder de danske regler?
Lene Espersen (KF), 2006-11-14:
Jeg vil gerne slå helt klart fast, at de naturligvis skal følge det danske regelsæt.
Og hvis de oplysninger, der fremkom i Danmarks Radio, er rigtige, er der jo tale om nogle meget klare overtrædelser, som man kun på det kraftigste kan tage afstand fra.
Det er muligt, at der er dele af erhvervet, der er irriteret over, at vi i Danmark sætter dyrevelfærd højt.
Ikke desto mindre må jeg bare fastholde, at der er nogle regler, at de er vedtaget af Folketinget, og at de simpelt hen skal overholdes.
Det, man så kan sige i den konkrete sag, hvor der har været beskrivelser af et samlested i Tyskland, der hedder Tarpholz, og hvor der har været beskrivelser af, hvorvidt dette sted reelt blev anvendt som samlested eller ej, er, at Fødevarestyrelsen har oplyst, at de med virkning fra den 6. november i år har indført krav om, at transportører skal dokumentere, at der er tilstrækkelig kapacitet til dyrene i Tarpholz.
Og det skulle efter det oplyste have betydet, at Tarpholz nu ikke længere angives som bestemmelsessted for dyretransporten.
Endvidere har Fødevarestyrelsen anmodet de tyske myndigheder om nærmere oplysninger om indretningen af Tarpholz, og det endelige svar skulle være på vej.
Så jeg vil sige til hr. Bjarne Laustsen, at vi er fuldstændig enige i den her sag, og jeg vil følge den til dørs, også i forhold til udenlandske myndigheder.
Vi vil også få lejlighed til bedre og mere uddybende at kunne diskutere det her med hinanden, idet der jo er indkaldt til samråd om en god uges tid i Fødevareudvalget.
Der er også anmeldt en forespørgsel om samme emne, og der vil jeg love hr. Bjarne Laustsen at jeg vil kunne være mere meddelsom om, hvad vi yderligere kan tage af initiativer, for én ting er sikker: Reglerne skal overholdes.
Bjarne Laustsen (S), 2006-11-14:
Jeg kvitterer for ministerens forståelse og velvilje i den her sag.
Vi må komme efter dem, der lader hånt om de regler, vi har besluttet her i Danmark, fint nok.
Jeg tror, at ministeren gør klogt i at se på, at det ikke bare handler om Tarpholz, men at de så siger: Nu er der fokus på det, så finder vi et andet opsamlingssted, og så kører vi videre derfra, som om ingenting er hændt.
Jeg tror, at der både i vognmandsbranchen og i dansk landbrug er den holdning, at dansk lovgivning følger man kun til grænsen, og så kan Folketinget vedtage hvad som helst ved siden af, men det gælder ikke for svinetransportører og landmænd.
Hvordan har ministeren sikret sig eventuel notifikation over for Europa-Kommissionen eller noget andet?
Hvordan har man sikret sig, at ministeren har hold i sin opfattelse af sagen?
Det vil jeg have et helt klokkeklart svar på.
Lene Espersen (KF), 2006-11-14:
Vi har jo haft en lang drøftelse, også med Europa-Kommissionen, forud for udstikkelsen af de danske regler, og jeg er helt overbevist om, at vores regler er EU-medholdige, det har været min opfattelse fra starten.
Der verserer jo også retssager med visse mellemrum, fordi der er transportører i Danmark, der synes, at vi er gået for langt.
Men jeg mener ikke, at vi er gået for langt.
Jeg synes, vi er gået dertil, hvor vi skulle af hensyn til dyrevelfærden.
Det, vi kan gøre, er sådan set to ting.
Og så må man se på, hvis det ikke mere er Tarpholz, om det er et andet sted.
For så må Fødevarestyrelsen begynde at rette henvendelse til de nye steder, så mulighederne for at omgå reglerne bliver udtømt, for reglerne skal overholdes.
Men man kan sige, at det kun er den første session.
På længere sigt mener jeg, at det helt afgørende er, at vi får skærpet reglerne i hele EU, for det er nu engang nemmere at retshåndhæve dem, hvis de andre lande får løftet sig op på vores niveau.
Derfor er jeg også glad for, at den ansvarlige kommissær på området har tilkendegivet, at der vil komme nye initiativer fra Kommissionens side, så vi kan få løftet området.
Bjarne Laustsen (S), 2006-11-14:
Jeg håber, at ministeren har gjort sig helt klart, hvem det er, man har med at gøre i denne sag.
Når dansk landbrugs top mener, at det, vi laver herinde i Folketinget, kun gælder til grænsen, og transportører og vognmænd mener det samme, så ved vi godt, hvad det kan ende i.
Mig bekendt er det jo ikke tyske myndigheder, der har afsløret det her.
Det er Danmarks Radio, der har afsløret det.
Derfor vil jeg også gerne spørge, om ministeren ved, om det er de tyske regler, eller det er de skrappere danske regler, som den pågældende danske vognmand skal køre efter, når en dansk transportør kører ned igennem Tyskland og han bliver stoppet af en tysk patrulje.
Det er jo et essentielt spørgsmål i alt det her, om man har sørget for, at de regler, vi rent faktisk laver herinde, og som det er meningen skal virke, også kommer til at gælde i virkeligheden.
Hvis ikke vi har sikret os hele vejen igennem, at de, der skal håndhæve dem, gør det efter de skrappere danske regler, har det jo ingen virkning.